GiliGold/VAD_KnessetCorpus huggingface dataset:
עפו אגבאריה: לדעתי, הרפואה המודרנית הפסיכיאטרית צריכה לקרב את האנשים כמה שיותר לאוכלוסייה הרגילה ולא לעשות נידוי מוחלט לאנשים האלה כפי שזה מוצע.
עפו אגבאריה: לכן לדעתי פה פספסנו את המטרה העיקרית מכל הרפורמה.
עפו אגבאריה: יכול להיות שזה אולי טוב למשרד הבריאות - -
חיים כץ: למשרד האוצר.
חיים כץ: גם משרד הבריאות לא רצה את הרפורמה כמו שהיא נראתה.
חיים כץ: כפו את זה עליו הר כגיגית.
חיים כץ: אם היו נותנים לו עוד 200 מיליון הוא היה לוקח.
<רוני גמזו: זה כן.
חיים כץ: והיה עושה את זה כמו שצריך ולא מחלטר.
<רוני גמזו: גם עוד 300.
עפו אגבאריה: זה טוב למשרד האוצר, אבל זה בהחלט לא טוב לשכבה החלשה של החולים האלה שאנחנו צריכים לתת להם כמה שיותר כדי לעזור להם.
<קריאה: לא חולים.
עפו אגבאריה: מטופלים.
עפו אגבאריה: סליחה.
חיים כץ: במסגרת דיוני הוועדה אנחנו מוגדרים בזמנים.
חיים כץ: אנחנו חרגנו בזמנים מקצה לקצה - -
<קריאה: אנחנו נקבל תשובות לכל השאלות?
חיים כץ: אנחנו נקיים ישיבת המשך וניתן זכות דיבור.
חיים כץ: מנכ"ל משרד הבריאות גם יקרא את הפרוטוקול, לבד מזה שאנשים שלו רשמו את מה שנאמר כשהוא לא היה.
חיים כץ: הוא יקרא את הפרוטוקול ויראה בדיוק מה נאמר.
חיים כץ: נאמרו פה דברים קשים.
חיים כץ: אם לא הייתי מכיר אותך, ואני מכיר את יושרך, הייתי אומר לך, מי הכין לך את המצגת - -
<רוני גמזו: אני בעצמי.
חיים כץ: - - אתה מחרטט, הייתי אומר לך.
מיכל בירן: המצגת בפני עצמה מאוד יפה.
עפו אגבאריה: רוני, אתה כאיש מקצוע, האם אתה באמת מסכים עם כל מה שהראית?
<רוני גמזו: אם ייתנו לי לענות - -
חיים כץ: אנחנו ניתן לך לענות.
חיים כץ: אנחנו נשמע פה עוד אנשים, ונקיים ישיבה נוספת וניתן לה יותר זמן.
חיים כץ: יכול להיות ששעה שהקצבנו לזה זה מעט מדי.
חיים כץ: כנראה, הבעיה קשה, ואתם ידעתם למה דילגתם על הוועדה ועל הכנסת.
חיים כץ: ידעתם למה.
<רוני גמזו: אני אענה כשכבודו - - -
<מורד בסון: חיים, יש לי אליך בקשה.
<מורד בסון: הפורום שיושב פה מציג את הבעיות, אבל הוא לא מציג את כל הבעיות.
<מורד בסון: אני מוכן להזמין את כל חברי הכנסת ואת כל חברי הוועדה, ואני מבקש שתעשו מאמץ, לשבת עם משפחות, לבוא לבתי החולים ולראות בדיוק מה מתרחש - -
חיים כץ: היינו בבתי החולים, ואני יכול להרים את היד ולהגיד שאני שותף לא קטן לכך שבית חולים "אברבנאל" לא נסגר.
חיים כץ: שותף לא קטן.
חיים כץ: אני צנוע.
חיים כץ: אני אומר לך את זה בצנעה – שותף לא קטן.
<מורד בסון: אני מכבד את זה, אבל אני אומר לך שתשבו ותשמעו מה הורים מדברים, מה המצב שלהם, מה מצב המשפחות.
<מורד בסון: האווירה כולה תשתנה.
חיים כץ: אנחנו נקיים ישיבה נוספת.
חיים כץ: בוקר טוב – עדיין בוקר – יום שני בשבוע, כ"ו באייר, 6 במאי 2013, ואני מתכבד לפתוח את ישיבת ועדת העבודה, הרווחה והבריאות, והנושא:
חיים כץ: הפרשי שכר האמורים להינתן לגמלאי המשטרה והשב"ס בעקבות הצמדת הפנסיה שלהם למדד.
חיים כץ: לפני שנפתח את העניין אני רוצה להתנצל על האיחור.
חיים כץ: עסקנו קצת בנושא הסמים שהיה לפני זה והיינו צריכים לברך את המשטרה על הפעילות בתקשורת – זה קשור הא בהא תליה, גם הפנסיה וגם במשטרה – אז אתכם הסליחה.
חיים כץ: היתה פנייה אלי מהרבה מאוד גורמים משטרתיים בעקבות הליך הצמדת הפנסיה של המשטרה למדד שביצענו בקדנציה הקודמת, שמשהו לא מתבצע.
חיים כץ: מי הנציג?
חיים כץ: תספר לנו, תן לנו רקע.
<חיים שרעבי: אני מנכ"ל איגוד גמלאי המשטרה והשב"ס.
<חיים שרעבי: ראשית, רצינו להגיד ליושב-ראש הוועדה המון תודה בתרומה להשגת ההסכם בקיץ 2012.
חיים כץ: עזוב, זה היסטוריה.
<חיים שרעבי: זה קשור.
<חיים שרעבי: בישיבה של החתימה נאמר על ידך ישירות במעמד החתימה ליושב-ראש אז, פחימה, תגמרו עם האוצר, תביאו אלי.
<חיים שרעבי: כמו שעשינו את ההסכם, נעשה גם את השאריות.
<חיים שרעבי: ב-6 בדצמבר - - -
חיים כץ: מה אמרת?
חיים כץ: חזור שנית.
חיים כץ: אם אתה מדבר בשמי, חזור שנית.
<חיים שרעבי: הצהרת במעמד החתימה, כשאמרנו שיש עדיין בעיה של תוספת ההפרשים והכול, שנסגור עם האוצר, תביאו אלי ואני סוגר את זה.
חיים כץ: מאה אחוז, אם תסגרו עם האוצר.
<חיים שרעבי: ודאי.
<חיים שרעבי: ביוני 2012 נחתם ההסכם עם צה"ל וכתוצאה מכך הגענו להבנות ולהסכם המשטרה עם אגף התקציבים להפרשי השכר, דהיינו, 50% ריאלי, 52% נומינלי בחמש שנים.
<חיים שרעבי: נשארו גם שני נושאים שהעלינו וזה הסדרת נושא השאירים, שזה מתחייב, ונושא הקופה הציבורית, שעדיין צריך לסגור גם את זה.
חיים כץ: מה זה נוגע לקופה ציבורית?
<חיים שרעבי: הקופה הציבורית שצה"ל קיבל, גם אנחנו צריכים לקבל.
<חיים שרעבי: גמלאי שממשיך לעבוד בקופה הציבורית - - -
חיים כץ: צה"ל קיבל?
<חיים שרעבי: כן, בטח.
<חיים שרעבי: כן.
חיים כץ: היתה חקיקה.
חיים כץ: עבר בחוק.
חיים כץ: על מה שאתה מדבר, צריך לעשות חוק, לשנות את החוק.
<חיים שרעבי: קופה ציבורית בחקיקה והנושא של היורשים זה גם חקיקה.
<חיים שרעבי: כתוב מפורשות.
<חיים שרעבי: לכן אנחנו פה היום רוצים לקבל את אישור הוועדה לעשות את הסכם סעיף 9(א)(1) בחתימה של הצו ושר האוצר ולקבל את ההפרשים כמו שסוכם.
חיים כץ: אתה נותן סמכויות לוועדה.
חיים כץ: אסי, חוץ ממך יש פה מישהו מהאוצר שייתן תמונת מצב מה קורה או שאתה הדובר?
<אסי מסינג: יש אתי מאגף תקציבים, אבל אני יכול להציג.
חיים כץ: תציג תמונה מסודרת.
חיים כץ: תציג את כל המצב, מה נגמר, איפה זה עומד, מה חסר לנו, ו-by the way תסביר לנו איך רציתם להחתים את הצבא על הסכם שכר עתידי בלי שזה יחול על השאר, שזה גם נוגע פה לעניין – להוציא את כל הגורמים האחרים שקשורים לצבא מהמשחק הזה.
<אסי מסינג: בעניין הזה לא בטוח שאני אדבר, אבל נתחיל בעניין הראשון.
<אסי מסינג: במסגרת התיקונים שעברו בחוק שירות הקבע (גמלאות) בחוק שירות המדינה (גמלאות) באשר לשוטרים ולסוהרים היתה התייחסות ספציפית לנושא של הפרשי תשלומי קצבה בגין תוספות שחיקה, שכר ומדד 2008 בעד התקופה שבין 2008 לסוף 2011.
<אסי מסינג: אני מזכיר רק את ההיסטוריה, חוק שירות המדינה (גמלאות), הפרק של השוטרים והסוהרים עבר קודם לכן - -
חיים כץ: היו לחוצים יותר.
<אסי מסינג: - - ושם מה שנקבע בתיקון החקיקה שלגבי התוספות הללו 50% ישולמו בכל אחת מהשנים 2014 ו-2015.
חיים כץ: מה זה 50%, מההפרשים?
חיים כץ: 50% ב-2014 ו-50% ב-2015?
<אסי מסינג: לא.
<אסי מסינג: סעיף קטן (ט), 71א2 - -
חיים כץ: מה הוא אומר?
<אסי מסינג: - - מדבר על תוספות ההפרשים.
<אסי מסינג: לפי סעיף קטן (ח) ישולמו בתוספת, וזה אחד מהדברים החשובים ביותר פה שדרושים לנו לעניין הזה – ישולמו לפי הפריסה שמנויה כאן בסעיף בתוספת הצמדה - - -
חיים כץ: תסביר קודם כול איך הם ישולמו.
<אסי מסינג: - - - הצמדה מלאה למדד.
<אסי מסינג: אני אסביר הכול, לא לדאוג.
<אסי מסינג: לגבי תוספות ההפרשים, בעד קצבת חודש יולי 2008 עד קצבת חודש יולי 2011 הם ישולמו במועד תשלום הקצבה בעד חודש פברואר בכל אחת מהשנים 2014 עד 2018, כך שבכל שנה ישולמו 20% מהתוספות.
חיים כץ: מהשנה הבאה.
<אסי מסינג: כן, מהשנה הבאה.
<אסי מסינג: מה שלא נקבע עדיין זה שיעור אותן התוספות, מה מתוך אותן תוספות ישולם.
<אסי מסינג: ולעניין הזה נקבע - - -
חיים כץ: חזור שנית, חזור על מה שאמרת קודם.
חיים כץ: זאת אומרת, אני לוקח את הפיצויים - - -
<אסי מסינג: התוספות בגין השנים - - -
חיים כץ: חמש שנים.
חיים כץ: עכשיו הוא אומר: רגע, לא נקבע מה אני פורס.
מיקי רוזנטל: הוא אמר, מ-2014 - - -
חיים כץ: הוא כבר אמר אחרי זה שלא נקבע מה הוא פורס.
<אסי מסינג: אם תתנו לי להשלים, הכול יובן.
<אסי מסינג: אנחנו מדברים על תוספות, כמו שאמרתי, בגין 2008 עד 2011, יולי 2011.
<אסי מסינג: מבצעים לגביהן חלוקה בין 2014 ל-2018, כך שבכל שנה משולם 20%, אבל מה שלא נגמר אז באותו מועד, מכיוון שהתיקון הזה עבר לפני התיקון של צה"ל, איזה שיעור מאותן תוספות ישולמו לגמלאים.
<אסי מסינג: ונקבע בתיקון החקיקה ששר האוצר יקבע בצו את שיעור התוספות, ובלבד שלא יפחת מ-50%.
<אסי מסינג: זה מה שנקבע.
<אסי מסינג: שר האוצר, נדמה לי באישור הוועדה, ולא פחות מ-50%.
<אסי מסינג: יש התייחסות נוספת לעניין תשלום ההפרשים בגין חודש אוגוסט 2011 עד - - -
חיים כץ: זאת אומרת, שחקתם להם 50% מההפרשים.
<אסי מסינג: מה שנאמר שלפחות ישולם 50%, זה היה הסיכום אז עם המשטרה ויהיה תיקון מאוחר יותר בהתאמה לתיקון שיתבצע בחוק שירות הקבע.
<אסי מסינג: בחוק שירות הקבע שעבר מספר חודשים לאחר התיקון נעשתה פריסה קצת שונה במהות שלה וגם בתקופה - - -
חיים כץ: האם יש לך פה טבלת השוואה?
חיים כץ: אתה יכול להציג לנו טבלת השוואה על הלוח?
<אסי מסינג: מבחינת התקופה?
חיים כץ: לא, שיעורים.
<אסי מסינג: נדמה לי שאנחנו קצת מקדימים את המאוחר.
<אסי מסינג: אני רק אסביר את הבעיה.
<אסי מסינג: הרי יהיה פה כמובן דיון בעניין הזה בוועדה.
<אסי מסינג: מאחר שבתיקון החקיקה שנעשה כאן דובר על תשלומים שכולם ישולמו בתוספת הפרשי הצמדה מלאים, ולעומת זאת בתיקון שעבר מאוחר יותר - - -
חיים כץ: בלי ריבית.
<אסי מסינג: בלי ריבית.
<אסי מסינג: לעומת זאת בתיקון שעבר בשלב מאוחר יותר בחוק שירות הקבע, הפריסה היתה חלוקה של 50% עם מדד מלא ו-55% עם מדד שמתעדכן מדי שנה.
<אסי מסינג: יש שם מנגנון מפורש שעודכן אפילו כאן בוועדה.
<אסי מסינג: כעת אנחנו צריכים לעשות את ההתאמה ביחס לתקופות וביחס לשיעורים הללו גם במשטרה.
<חיים שרעבי: עשינו.
<דוד סיטון: זה נעשה.
<דוד סיטון: מתנצל.
<אסי מסינג: מאחר שהחקיקה קובעת שיהיו הפרשי הצמדה מלאים יש למעשה שתי אפשרויות: האחת זה לעשות שיעור משוקלל שמתאים להפרשי הצמדה מלאים וזה יהיה שיעור 1, והאופציה השנייה היא ללכת לשיעורים, כמו שנעשה בצבא - -
חיים כץ: קודם כול, לתת להם מפרעות.
חיים כץ: אפשר לתת להם מפרעות.
<אסי מסינג: - - ה-50% וה-52% או משהו דומה, מה שהוזכר כאן קודם כן.
<אסי מסינג: כדי לעשות את זה צריך לעשות תיקון חקיקה מכיוון שהחוק אינו מתייחס לאופציה שבה יש פריסה דומה לפריסה בצה"ל, ותיקון החקיקה הזה מוכן בימים אלה אצלנו במשרד.
חיים כץ: מה זה בימים אלה?
<אסי מסינג: זה אומר שיש כוונה להפיץ תזכיר בסדר גודל של שלושה שבועות.
חיים כץ: ואז, כמה זמן זה יתעכב בממשלה?
<אסי מסינג: זה הליך.
<אסי מסינג: יש הליך חקיקה בממשלה.
חיים כץ: דבר אתי עברית.
מיקי רוזנטל: אם אתם רוצים להביא משהו דחוף, זה נהיה דחוף פתאום.
חיים כץ: מיקי, תן לי שנייה.
<אסי מסינג: להבנתי אין דחיפות כאן, מכיוון שהתשלומים מתחילים להישלם ממילא ב-2014.
<אסי מסינג: תיקון החקיקה, ככל שהוא תלוי בכנסת, אני מניח שיעבור עד 2014.
חיים כץ: אי-אפשר לדעת.
חיים כץ: אנחנו עוד מחכים להצעת חוק שלכם של המאוזנות.
<אסי מסינג: מבחינת הליכים אנחנו מתכוונים להחיל על הצעת החוק הזאת רציפות בימים הקרובים ולהביא לכנסת.
חיים כץ: המאוזנות.
<אסי מסינג: אנחנו מתכוונים להחיל עליה רציפות.
<אסי מסינג: היא הרי הונחה במושב הקודם ולא היתה הצבעה בקריאה הראשונה מכיוון שהמליאה לא התכנסה.
חיים כץ: מתי אתם הולכים לעשות גם את זה?
<אסי מסינג: אני מניח שהרציפות תהיה בשבוע-שבועיים הקרובים.
<אסי מסינג: יש לנו לא מעט עבודה כידוע – זה במקביל לתקציב.
חיים כץ: יש לכם הרבה עבודה?
משה מזרחי: אמרת קודם שתהליך החקיקה לא קשור לפריסת התשלומים ותשלומם.
משה מזרחי: לפני משפט יצא לך המשפט הזה מהפה.
חיים כץ: הוא לא אמר את זה, הוא אמר שב-2014 יתחילו לשלם, ועד אז יהיה מספיק זמן לגמור את החוק.
<אסי מסינג: זה מה שאמרתי.
משה מזרחי: את התשלומים לא ניתן להסדיר באמצעות צו של שר האוצר, אלא בחוק בלבד?
חיים כץ: החוק ישנו, הם מתחילים לקבל הפרשים ב-2014, הם היו קשורים לצבא, בא האוצר ואומר: לא קרה כלום, עד 2014 יש לנו עוד שבעה חודשים לפחות - -
<נעה בן שבת: התשלום הראשון הוא בפברואר.
חיים כץ: - - שבעה-שמונה חודשים, אנחנו עובדים עכשיו על המזכר.
חיים כץ: לא כצעקתה, הוא אומר.
חיים כץ: באה המשטרה, צועקת מוקדם מדי, כי לפי החוק הקיים הם היו צריכים לקבל את ההפרשים שלהם, את התשלום הראשון על ההסכם שנעשה, בפברואר 2014.
חיים כץ: יש שם פריסה.
חיים כץ: הוא אומר: נכון, התחייבנו לצבא, אמרנו למשטרה - - -
מיקי רוזנטל: מה שיהיה עם הצבא - - -
חיים כץ: אל תעכבו את החתימה שלכם – הם גם היו לחוצים מאוד.
חיים כץ: נכון, נשות המשטרה?
<יעקב פיטוסי: כן.
חיים כץ: היו לחוצים מאוד ורצו לסיים מאוד, אפילו מאוד-מאוד-מאוד.
חיים כץ: סיימנו לשביעות רצונם, ואני מציין, לשביעות רצונם.
חיים כץ: בא הצבא וסיים, אבל הצבא רוצה למחוק מהמשטרה, לא בגמלה הזאת, אבל בהמשך החיים.
<אסי מסינג: מה הצבא רוצה לעשות?
חיים כץ: אתם באוצר – תוספות בצבא שלא יחולו על המשטרה.
מיקי רוזנטל: שלא תהיה הצמדה אוטומטית של כל מה שמגיע לצבא.
<אסי מסינג: בלי קשר להצעות?
חיים כץ: בלי קשר לזה.
<אסי מסינג: אני עוד לא יודע להגיד בדיוק מה.
חיים כץ: הוא לא יודע...
<אסי מסינג: יש שורה של רעיונות, אני לא יודע מה יתגבש.
חיים כץ: תבוא אלי, אני אתן לך איזה דף אחד כזה כתוב, חתום אפילו.
<אסי מסינג: יש פה נציגות מהממונה על השכר.
חיים כץ: המשטרה, את רוצה להגיד משהו?
חיים כץ: את מארגון נשות - - -
<אביגיל שררה: השוטרים והסוהרים.
חיים כץ: תגידי משהו.
חיים כץ: מיהרנו עם הישיבה הזאת.
<אביגיל שררה: אני רוצה לחזק את הדברים של חברי הטוב, חיים.
חיים כץ: למה נלחצתם?
חיים כץ: תגידי לי למה נלחצתם אם את יודעת שהתשלום הראשון אתם צריכים לקבל בפברואר 2014?
<אביגיל שררה: אנחנו רק מחזקים - - -
חיים כץ: מילא אתם נלחצתם, למה אני התפתיתי?
<אביגיל שררה: אנחנו מחזקים ומגבים את איגוד הגמלאים.
<אביגיל שררה: לנו יש בעיות נוספות אחרות שנעלה - - -
חיים כץ: בבקשה, גברת.
<אביגיל שררה: החשש שלנו הגדול, ואנחנו שותפים לאיגוד הגמלאים, שלא יצמידו את זה לצה"ל.
<אביגיל שררה: אנחנו הלוא חיים בתוך עמנו ואנחנו רואים מה האוצר מנסה לעשות תמיד מתחת לשולחן.
<אביגיל שררה: יש לנו כבר שני הסכמים כאלה, כמו שאמרת, חתומים והם לא יודעים שום דבר, אבל על זה נדבר אתך לא בישיבה הזאת.
חיים כץ: אתם לא יכולים לצעוק: גנב, גנב, ואני אעשה לכם דיונים בוועדה בכל יומיים, כי באותו זמן שאני עושה לכם, אנחנו לא נוגעים באנשים אחרים שצריכים את העזרה האמיתית.
חיים כץ: אצלכם זה עוד רחוק.
חיים כץ: פברואר 2014 זה רחוק ונראה לי שהקדמנו את המאוחר, ולכן תודה רבה לכם.
חיים כץ: בוקר טוב, שבוע חדש, יום שני בשבוע, כ"ו באייר, 6 במאי 2013.
חיים כץ: אני מתכבד לפתוח את ישיבת ועדת העבודה, הרווחה והבריאות, והנושא: הודעת הסמים המסוכנים (שינוי התוספת הראשונה לפקודה).
חיים כץ: בעבר, בקדנציה הקודמת, ביקשתי מהמשטרה ואמרתי להם: תבואו בכל שבועיים, ואנחנו תמיד נהיה פנויים לכל בקשה שלכם בקצב הכי מהיר שאפשר.
חיים כץ: אני מקווה שהוועדה יחד אתכם תנסה להרחיב את החשיבה גם של המשטרה וגם של חברי הכנסת ולראות איך אנחנו מונעים את סימומם של בני הנוער ברישיון.
חיים כץ: עושים את זה ברישיון בפיצוציות, מוכרים חופשי-חופשי.
חיים כץ: אנחנו עוצרים, אחרי שבוע הם באים, עושים סיפור חדש, מחליפים את השם, במקום "חגיגת", אז "חגיגה לי", "חגיגה לו".
חיים כץ: תהיו יצירתיים.
חיים כץ: אני יודע שאני מדבר עם המשטרה, אבל תהיו יצירתיים.
חיים כץ: בואו נראה איך אנחנו לא באים לפה אחת לשבועיים, אלא יוצרים להם בעיה שנצטרך לבוא לפה רק אחת לחודשיים.
חיים כץ: עם זאת, אם אנחנו צריכים לבוא אחת לשבועיים, נבוא אחת לשבועיים.
חיים כץ: הבקשות שלכם לאיסורים האלה וקיום הוועדה ניתנות לכם כהרף עין, אנחנו לא מעכבים אתכם ושום דבר, אבל בואו נעשה את זה יותר מסודר.
חיים כץ: האם המשטרה או מישהו מחברי הכנסת רוצה להגיד משהו?
מיקי רוזנטל: אני מאחוריך בעניין הזה לגמרי.
<חיים איפרגן: אני סגן ראש אגף החקירות והמודיעין של המשטרה.
<חיים איפרגן: קודם כול, אני שמח להיות פה.
<חיים איפרגן: אני חושב שזה נושא חשוב מאוד.
<חיים איפרגן: בנוסף להכנסת חומרים, שניגע בהם עוד מעט, במה שיוצג בפני הוועדה היום "שינינו קצת את הטקטיקה", נקרא לזה כך.
<חיים איפרגן: אנחנו נכניס היום משפחות סמים כדי להקשות, נכניס גם סמים פרטניים וגם משפחות.
<חיים איפרגן: בנוסף השר לביטחון פנים בהנחיה של ראש הממשלה מוביל צוות במשרד לביטחון פנים עם כלל המשרדים: משרד הבריאות, משרד המשפטים, משרד החינוך – צוות די גדול שאני עומד בראשו.
<חיים איפרגן: חלק מהתובנות שהצוות הזה הגיע אליהן זה שינוי חקיקה.
<חיים איפרגן: אחד מהם, כמו שאדוני אמר, זה הכרזה מהירה על חומרים.
<חיים איפרגן: הכרזה מהירה בפקודה על-ידי שר הבריאות, ולאחר מכן התכנסות הוועדה, וזה נותן לנו את פרק הזמן והתשובה גם המבצעית וגם החוקית לטפל בתופעה.
חיים כץ: עכשיו כשאתה עובר למגדרי במקום למפורט, תסביר לנו מאחר שיהיו על זה גם עבירות פליליות.
חיים כץ: נכון?
<חיים איפרגן: ברור.
חיים כץ: תיכנס יותר לפרטים שלא תסבך לנו את חברי הכנסת.
חיים כץ: מילא אותי, אבל אותם?
חיים כץ: הם חדשים.
<חיים איפרגן: עוד מעט אודי ראש המעבדה האנליטית יציג את החומרים.
חיים כץ: את ההשפעות והכול מכול וכול.
<חיים איפרגן: יש לנו מצגת מסודרת לזה.
<חיים איפרגן: כל החומרים שאנחנו מדברים עליהם הם חומרים מסוכנים, וגם משרד הבריאות מכיר בזה שהם חומרים מסוכנים.
<חיים איפרגן: משפחות שלמות של סמים.
<חיים איפרגן: אני אפתח סוגריים ואומר שזה לא רק בארץ, אנחנו מדברים עם כל העולם, זה בהרבה מאוד מדינות, זה בארצות-הברית, זה במערב אירופה, זה ביפן, וחלק גדול מהמדינות כבר חוקקו חלק מהחוקים, בערך באותו סגנון שאנחנו רוצים לעשות את ההכרזה המהירה על החומר.
<חיים איפרגן: אנחנו מזהים משפחות שלמות של חומרים שמרכיבים אותם בהרכבים כאלה ואחרים וכל פעם משנים אותם כמו שאדוני אמר.
<חיים איפרגן: זאת אומרת, אנחנו מכריזים על חומר מסוים שהוא נכנס, למשל ה-XLR מ-7-1, הם עושים לו הרכב חדש, והוא נקרא XLR 11, ואז הוא לא בפקודה או בחומרים המסוכנים.
<חיים איפרגן: הם משחקים עם זה.
<חיים איפרגן: אני מאמין שבהכנסה של החומרים היום אחרי ההחלטה של הוועדה, לאחר סיום החקיקה המהירה שביקשנו, הצוות שאני עומד בראשו, של הכרזה מהירה על חלק מהחומרים – הכרזה מהירה, זאת אומרת, ברגע שאותר חומר על-ידי משרד הבריאות או המשטרה במעבדות, שרת הבריאות תכריז עליו הכרזה מהירה - - -
חיים כץ: מתי ננצח אותם?
חיים כץ: תכריז שהשרה וזה.
<חיים איפרגן: אם נמשיך בדרך שהתחלנו, לא רק ננצח, נעשה את העבודה מצוין.
<חיים איפרגן: משטרת ישראל יחד עם הגופים יודעים לעבוד, עבדנו בכמה נושאים וגם בנושא הזה.
חיים כץ: אתה מחלק קרדיטים, אתה.
<חיים איפרגן: אנחנו נצליח.
<חיים איפרגן: אחרי הוועדה היום אם יהיה לנו האישור ואחרי הפרסום, כשנחליט כמה זמן צריך, שיעור גבוה מהחומרים שנתפסים ברשותנו – יש לנו הרבה מאוד חומרים שתפסנו.
<חיים איפרגן: סתם כדי לסבר את האוזן פה לצוות, בשבועיים האחרונים משטרת ישראל בעיקר, בסיוע של הגופים, ביקרנו בכ-1,300 מקומות ממכר, תפסנו עשרות קילוגרמים של נייס גאי וחומרים נלווים כאלה ואחרים שהיום ייכנסו לפקודה.
<חיים איפרגן: אני מאמין שסגרנו קרוב ל-60 מקומות בצו מינהלי של המשטרה ביחד עם הפרקליטות או של משרד הבריאות, עוכבו כ-170 חשודים שנפתחו נגדם תיקים.
<חיים איפרגן: התחלנו בבדיקות גם במעבדות שלנו וגם במעבדות של משרד הבריאות כדי להוכיח שהחומר מסוכן – היום, כשהחומר יהיה בפקודת הסמים, יש לנו כלים הרבה-הרבה יותר אפקטיביים כדי לטפל בתופעה.
חיים כץ: אדוני, אתה רוצה להגיד משהו?
<אודי וולף: אני מוכן בשמחה.
<אודי וולף: במקרה הכינותי מראש.
חיים כץ: אנחנו מופתעים...
<אודי וולף: השינוי שמתבקש כאן, ברשות חברים שעסקו בדבר הזה במשרד הבריאות, כי למעשה רוב המעמסה לפתחם בהיבט החוקתי, ולפתחנו בהיבט של החקירה, בדיקה והגשת כתבי אישום, אנחנו מדברים כאן בגדול על שלושה נושאים: האחד זה סעיפי סל שבהם אנחנו רוצים להשתמש כדי להפוך את הפקודה שלנו במקומות מסוימים מפקודה פרטנית, שמדברת על חומרים בודדים, לבדיקה גנרית שמדברת על משפחות של חומרים.
<אודי וולף: נדון בהתחלה בשינויים הקטנים שאנחנו מבקשים לעשות בסעיפי הסל; הדבר השני הוא הכללה של משפחות של חומרים, שהבסיס המבני שלהם משמש כבסיס להכנת רוב החומרים שנפוצים היום בשוק, גם בארץ וגם בעולם מתחום הקנבינואידים הסינטטיים; הדבר השלישי הוא הוספה פרטנית של החומרים שמפורסמים וידועים לא בשמות המסחריים שבהם הם מופיעים, אלא בשמות המדעיים והכימיים שלהם, כפי שאנחנו מזהים אותם, כדי שלא יבוא אדם יתמם ויגיד: אני לא כימאי, אני לא מכיר את החומרים האלה, אני לא יודע שזה חלק מהמשפחה.
<אודי וולף: למען יראו ואחר-כך גם ייראו, אנחנו מקווים שיראו את הדבר הזה.
<אודי וולף: ברשותכם, הסעיף הראשון הוא החלפה של הנוסח הקיים בסעיף הסל מ"נגזרת כימית", שאותו קיבלה הוועדה ואחר-כך הוכנס לפקודת הסמים באוקטובר 2010, במושג "נגזרת מבנית".
<אודי וולף: נגזרת מבנית אנחנו עושים, בגלל שבנוסח הישן היה כתוב "חומר המתקבל כתוצאה מהוספה או גריעה".
<אודי וולף: בבית משפט ניתנה חוות-דעת של מומחה נגדי, פרופסור באוניברסיטה מכובד מאוד, שניסה לשכנע את בית המשפט בהבנה עקומה של כוונת המחוקק בעניין כאילו יש כאן מתכון להכנת מרק, שלוקחים חומר אחד, מוסיפים או גורעים ממנו את החומר האחר, ואילו אנחנו התכוונו חומר שבו קיימת התמרה, זאת אומרת, תיאור החומר הוא כזה: אתה רואה לנגד עיניך חומר א' ואליו צמודים חומר ב', ג' ו-ד', או חסר חומר ב' ויש חומר ד' במקומו.
<אודי וולף: לכן אנחנו מבקשים לעשות את השינוי הזה.
<אודי וולף: זה שינוי אחד.
<אודי וולף: השינוי השני הוא הגדרת קבוצה כימית.
<אודי וולף: בהתחלה היה הנוסח הקיים הזה, רשימה ארוכה, הכנסנו פנימה הרבה מאוד משפחות, הרבה מאוד חומרים.
<אודי וולף: זה היה לפני שלוש שנים, בינתיים התעשתנו, בדקנו את עצמנו, ראינו מה קורה בפקודות אחרות בעולם, אמרנו: בואו נעשה קצת יותר סדר ונעשה הכללה, ואני אעשה את זה ממש בקצרה.
<אודי וולף: אתם יכולים לראות כל מה שבכחול בצד ימין ובצד שמאל נמצא אותו דבר, בצד ימין זה מה שאנחנו רוצים לשנות, בצד שמאל אלה הסעיפים הקיימים.
<אודי וולף: בצד ימין יש לנו את ההלו-אלקילים שבאים להחליף את האלקיל הלידים, שם כמי אחר.
<אודי וולף: המושג אלקילים כולל בתוכו במושגים הכימיים את האלקאנים ואלקינים.
<אודי וולף: האלק-אוקסידים מבטל את הצורך באתרים ובאסטרים.
<אודי וולף: ההידרוקסידים כולל בתוכו גם את הכהלים אבל גם מרחיב מעבר להם.
<אודי וולף: קבוצות הניטרו מחליף את תרכובות הניטרו, שזה שם הרבה יותר גורף וכולל, וזה לא אחראי להכניס את זה לפקודה.
<אודי וולף: והוספנו כאן עוד שתי קבוצות, שאני חושב שאנחנו הראשונים בעולם שמכניסים אותן, ודי מתגאה בזה.
<אודי וולף: בדרך כלל, תראו בהמשך, גם טבעות משושות, שכולן מורכבות מפחממן, וכאן אנחנו מדברים על התחכמות שכבר קיימת בעולם, שעושים טבעת שהיא מחומשת, אבל במקום פחמן, שהוא c – קרבון – שמים או גופרית – סולפור – לכן זהS , או חמצן – אוקסיגן – O – ולכן הם נותנים את אותו אפקט, אבל יוצרים שינוי מבני, וכך אנחנו מצליחים להתחכם למתחכמים ולכלול גם את אלה בפקודה.
<אודי וולף: עד כאן סקירה מאוד-מאוד קצרה ופשטנית של השינוי שאנחנו מבקשים לעשות בסעיפי הסל.
<אודי וולף: לגבי סעיפי ריבוי גנריים לקנבינואידים הסינטטיים.
<אודי וולף: גנריים – הסבר: הפקודה שלנו היא פרטנית ברובה, למעט ארבע משפחות שהוכנסו באוקטובר 2010 ומשפחה חמישית שנוספה אחר-כך.
<אודי וולף: פקודות אחרות בעולם מדברות על פקודה אנלוגית, ששם ההרחבה הרבה יותר גדולה ואנחנו רוצים להיות מאוזנים, ולכן אנחנו אומרים שנרחיב רק לפי שמות המשפחות שהצגתי בשקף הקודם, לגבי שבע משפחות שיפורטו ומפורטות בהצעה שמונחת לפנינו, וכך אנחנו מייצרים סוג של איזון שלא הכול אסור, ומצד שני גם לא הכול מותר, וגם כשאנחנו אומרים שזה אסור, זה אסור בצורה מידתית.
<אודי וולף: אני אביא דוגמה, הנפטואילאינדולים, זה שם הקבוצה.
<אודי וולף: כאן אנחנו עושים שני שלבים.
<אודי וולף: בשלב הראשון אנחנו אומרים: על הנפטואילאינדול אנחנו מוסיפים "ובלבד שעל גבי החנקן בטבעת האינדולית" – זה סינית, אבל בתוך שנייה זה כבר לא יהיה סינית – "או בטבעת הנפטיל קיימת גם אחת מהקבוצות הבאות" – וכאן יש שש קבוצות – "וכן נגזרות מבניות של חומרים אלה".
<אודי וולף: "נגזרות מבניות" אנחנו זוכרים מהשקף הקודם.
<אודי וולף: כלומר, מה שאנחנו עושים בשלב הזה: על גבי החנקן בטבעת האינדולית או בטבעת הנפטיל קיימת גם אחת מהקבוצות הבאות.
<אודי וולף: הבאתי רק מעט מאוד דוגמאות מהמפורסמות.
<אודי וולף: האלקיל – למשל אם אתם רואים כאן את המבנה של ה-JWH-018, אחד החומרים הראשונים שנפוצו בתור קנבינואיד סינטטי, אתם יכולים לראות שיש לו את העטלף הזה שנמצא למעלה, שנמצא גם בקבוצת האם, וגם את הזנב, שנקרא בכימיה "זנב אלקילי".
חיים כץ: מה ההשפעות של הזנב הזה?
חיים כץ: אתה נותן לנו שיעור כימיה וחמצון.
חיים כץ: דבר עברית.
חיים כץ: אמרת "סינית".
חיים כץ: ראש הממשלה בסין, הוא כבר הגיע.
חיים כץ: יצא אתמול, הגיע.
<אודי וולף: כל החומרים האלה, ונמצא כאן מיקי אריאלי - - -
חיים כץ: זה שהוא נמצא זה בסדר, דבר עברית.
מיקי רוזנטל: אלה חומרים שמשנים תודעה?
מיקי רוזנטל: מה זה?
מיקי רוזנטל: תסביר.
<אודי וולף: מיקי אריאלי, זה תחום המומחיות שלך.
<אודי וולף: אני לא רוצה לדבר על דברים שאני לא מבין בהם.
<אודי וולף: על ההשפעות של החומרים האלה.
חיים כץ: אתה בזכות דיבור, אני אגיד לך מה שאתה צריך לעשות.
חיים כץ: אתה צריך להירשם לאיזו מפלגה, ללכת לפריימריז או להיות באיזו רשימה שממנים אותך, ואז - - -
<נעה בן שבת: מצטרף לקואליציה.
חיים כץ: קואליציה, מקבל רשות ועדה ומחלק זכות דיבור.
חיים כץ: כך זה עובד.
חיים כץ: תמשיך להסביר לנו.
<אודי וולף: אני כימאי, זה לא בתחום המומחיות שלי.
<אודי וולף: מכל מה שאנחנו קוראים מחוות-הדעת שנותנים חברינו ממשרד הבריאות, גם לדבר אנחנו יודעים, אנחנו רואים שהחומרים האלה גורמים להשפעות פסיכוטיות, השפעה על מערכת העצבים המרכזית.
<אודי וולף: החומרים האלה בכללם מדמים את הפעילות על האתרים שעליהם פעיל הקנביס במוח, זאת אומרת, הם "אגוניסטים", בשם המקצועי, ל-CB1, ל-CB2, אלה שני הרצפטורים, שני האתרים שעליהם פעיל הקנבוס במוח.
<אודי וולף: אם נדמה את הרצפטור במוח למנעול ואת הקנבוס למפתח שפותח את המנעול הזה, כאן יש לנו מפתח גנבים.
<אודי וולף: זה סוג של חומר שנראה שונה, אבל מתנהג דומה ועושה את אותה השפעה על המוח.
חיים כץ: תסביר לנו בעברית.
<מיקי אריאלי: אני ראש אגף האכיפה במשרד הבריאות.
<מיקי אריאלי: מבחינת הנושא של החומרים, א', חלק מהחומרים 40 פעמים יותר חזקים מ-THC, החומר הפעיל בחשיש.
חיים כץ: דבר לא על THC, דבר מה זה עושה.
<מיקי אריאלי: חשיש.
<מיקי אריאלי: החומר הפעיל בחשיש.
מיקי רוזנטל: מה זה עושה?
חיים כץ: מה זה עושה?
<מיקי אריאלי: אנחנו מקבלים כל הזמן תגובות גם מבתי חולים וגם מהורים על ילדים שמאושפזים במצב פסיכוטי טוטלי בבתי חולים.
<מיקי אריאלי: אנחנו רואים ילדים שעכשיו מוזנים רק על תרופות - - -
חיים כץ: כמה הודעות כאלה אתם מקבלים בכל שבת בבוקר?
<מיקי אריאלי: לצערי הרב כעת אין דיווח חובה, עם המנכ"ל שלנו אנחנו עובדים על זה.
חיים כץ: אתם לא מקבלים דיווחים מבתי החולים?
<מיקי אריאלי: אנחנו מקבלים לפי בקשות שלנו וגם לפי הורים שמגיעים אלינו, פשוט יש פניות מהורים, לכן אנחנו יודעים על המצב, חוץ מהספרות שמדברת על המצב הזה בחוץ-לארץ.
חיים כץ: התקנות שלנו לא תוספות לחוץ-לארץ, דבר על הארץ.
<מיקי אריאלי: בארץ המצב קשה מאוד מבחינת הילדים.
<מיקי אריאלי: אנחנו שומעים על ילדים בני 14.
<מיקי אריאלי: בירושלים קיבלנו דיווחים על שלושה ילדים בבית ספר הגימנסיה במצב פסיכוטי.
<מיקי אריאלי: ימ"ר ירושלים עשה פעולה יחד אתנו על הפיצוצייה, בדיוק מול הבית ספר.
<מיקי אריאלי: תפסו נייס גאי.
<מיקי אריאלי: החומרים האלה הם חומרים מסוכנים מאוד מבחינה נפשית ופסיכוטית לנוער שלנו, לכולם.
<מיקי אריאלי: לכן אנחנו רואים סכנה.
<מיקי אריאלי: חוץ מזה, אני חייב להוסיף עוד דבר אחד.
<מיקי אריאלי: קיבלתי טלפון מהמנכ"ל שלי הבוקר שאושרו מיליון שקלים.
<מיקי אריאלי: אנחנו עובדים עם המשטרה שהבדיקות ילכו גם לתל השומר, וגם התקציב הזה מאושר.
<נעה בן שבת: איזה בדיקות?
מיקי רוזנטל: אתה יכול להסביר, אם זה לא מגיע למקרה קיצון כמו אשפוז בבית חולים אלא בשימוש היומיומי של הילדים האלה או של האנשים שלוקחים את החומרים האלה, מה זה עושה להם?
<קריאות: זה ברור.
מיקי רוזנטל: אם זה כל כך ברור, תסביר למה חלק מהמרכיבים האלה נמצאים גם בתרופות.
מיקי רוזנטל: ההרכבים הכימיים האלה במדויק נמצאים גם בתרופות במינונים מסוימים.
<מיקי אריאלי: על הנושא הזה של חומרים שעובדים על אותם קולטנים או רצפטורים של CB1 ו-CB2 - - -
חיים כץ: אמרת לבד "במינונים".
שמעון סולומון: במינון זה תרופה.
מיקי רוזנטל: רק צריך איזה הסבר.
מיקי רוזנטל: לפני שאנחנו מתחילים שנקבל איזה הסבר.